open-index/open-wikipedia-markdown huggingface dataset:
बाल दिवस, भारत

भारत में **बाल दिवस** हर साल 14 नवंबर के छोट लड़िकन के अधिकार, लालन-पालन, सेहत आ शिक्षा खाती जागरुकता बढ़ावे के मकसद से मनावल जाला। ई दिन भारत के पहिला परधानमंत्री जवाहरलाल नेहरू के जनम दिन के उपलक्ष में मनावल जाला जे लड़िकन के बहुत पसंद करें आ "चाचा नेहरू" के नाँव से जानल जाँय। एह दिन इस्कूल सभ में आ अउरी पब्लिक जगह पर बिबिध किसिम के कार्यक्रम होखे लें। इस्कूल सभ में पढ़ाई के बजाय एह दिन लड़िकन द्वारा आ लड़िकन खातिर कार्यक्रम कइल जालें।

पहिले भारत में बाल दिवस के "फूल दिवस" (फ्लावर्स डे) के रूप में मनावल जाय; 1957 में इस्पेशल सरकारी आदेश द्वारा आधिकारिक रूप से बाल दिवस नेहरू के जनम दिन के दिन मनावल जाए के सुरुआत भइल हालाँकि, कुछ स्रोत एकरे मनावल जाए के सुरुआत 1951 भी बतावे लें।

## संदर्भ

श्रेणी:भारत
श्रेणी:नवंबर के परब-तिहुआर
दुरत्व

**दुरत्व** एगो अंकिय नाप हऽ जेवन दुगो बस्तु कतना दूर चाहे नजीक बा ई बतावेला। भौतिकि मे चाहे रोज के जिनगी मे, दुरत्व के लंबाइ के नापल जाला।

श्रेणी:भौतिकी
नापजोख

**नापजोख**, **नाप-जोख**, **नाप-तउल**, चाहे खाली **नाप** () कौनों भौतिक चीज चाहे घटना के कौनों गुण के संख्या में बतावे के प्रक्रिया/बिधी ह। मूल रूप से ई तुलना करे के काम ह जे में एगो इस्टैंडर तय क लिहल जाला आ ओकरा से तुलना क के चीजन के गुण के संख्या भा गिनती में बतावल जाला। उदाहरण खातिर हर चीज में कुछ न कुछ लंबाई होला, बाक़ी ऊ चीज केतना लमहर बाटे ई बतावे खातिर कौनों पहिले से तय लंबाई से ओकर तुलना करे के पड़ी। अइसन पहिले से तय लंबाई मीटर हो सके ला, फुट हो सके ला। एहिजे मीटर चाहे फुट के पैमाना ह जेकर लंबाई पहिले से मान लिहल गइल बाटे।

एह तरीका से नापजोख के एह क्रिया में तीन चीज होला - 1. भौतिक गुण जेकरा के नापे के बा (लंबाई, वजन, आयतन इत्यादि), 2. पहिले से तय कइल (मानल) मात्रा जवना से तुलना कइल जाई (1 मीटर, 1 किलोग्राम, 1 लीटर इत्यादि), आ 3. तुलना क के पैमाना अनुसार गुण के बतावल (नापे त उले के क्रिया)।

## नोट


## संदर्भ


श्रेणी:बैज्ञानिक बिधि
श्रेणी:बैज्ञानिक आब्जर्वेशन
तरंग

भौतिकी चाहे गणित मेे **तरंग** एगो माध्यम हऽ जेकरा से बिना बस्तु के एक ठाईं से दोसरा ठाई गइले उर्जा चलि जाला।

श्रेणी:भौतिकी
श्रेणी:गणित
भार

**भार** एगो भौतिक पिंड के लच्छन आ होकर जड़  दुन्नो के नाप होखेला।
चुनाव छँटाई

कंप्यूटर बिज्ञान मे **चुनाव छँटाई** एगो छँटाई के बिधी हऽ। हेकर समय जटिलता O (n 2) हऽ जेकरा चलते बड़हन लिस्ट प ई कारगर नइखे आ ढुकाव छँटाई हेकरा ले गते गते काम करेला।

ई बिधी लिस्ट के दु भाग मे बाँट देवेला: पहिले से छाँटल अंग सभ से लिस्ट आ दोसरका अईसन लिस्ट जेकरा छाँट के पहिलका लिस्ट के पाछे लगावल जाला। सुरुआत मे छांटल लिस्ट फांका होला आ बेछाँटल लिस्ट मे असली लिस्ट के मय तत्व होलऽ सन।

श्रेणी:कंप्यूटर बिज्ञान
सेंटीमीटर

**सेंटीमीटर** भा **सेंटिमीटर** () मीटरी सिस्टम में, लंबाई नापे के एगो इकाई (यूनिट) हवे जे एक मीटर के सउवाँ हिस्सा के बरोब्बर होला; *सेंटी* शब्द एसआई यूनिट में सउवाँ हिस्सा . के कहल जाला। एकर चीन्हा **cm** होला आ देवनागरी में एकरा के छोट रूप में **सेमी** लिखल जाला।

ई पहिले बेस इकाई रहल जब सेंटीमीटर-ग्राम-सेकेंड (CGS) सिस्टम के इस्तेमाल होखे जे अब चलन से बहरें हो गइल बा। हलाँकि, मीटर आ किलोमीटर के इस्तेमाल जादेतर बैज्ञानिक नापजोख में इस्तेमाल होला, बहुत सारा प्रेटीकल कामकाज सभ में सेंटीमीटर के इस्तेमाल चलन में बा।

## लंबाई के अउरी इकाई सभ से तुलना

:

एक मिलीलीटर के एसआइ यूनिट में एक घन सेंटीमीटर के बराबर आयतन के रूप में परिभाषित कइल जाला।

## युनिकोड चीन्हा
चीनी, जापानी आ कोरियाई लिखाई में चीन्हा सभ के साथे मैच करावे के मकसद से एह सेंटीमीटर के युनिकोड चीन्हा बनावल गइल बाड़ें:
* सेंटीमीटर (㎝) – कोड 339D
* वर्ग सेंटीमीटर (स्क्वेयर सेंटीमीटर) (㎠) – कोड 33A0
* घन सेंटीमीटर (क्यूबिक सेंटीमीटर) (㎤) – कोड 33A4

ई युनिकोड चीन्हा सभ चीनी-जापानी-कोरियाई (CJK) फोंट सभ के साथे इस्तेमाल होलें काहें से की इनहना के चौड़ाई एक चीनी अच्छर के चौड़ाई के बरोब्बर बाटे।

## संदर्भ

श्रेणी:नापजोख
श्रेणी:लंबाई नापे के इकाई
कालापानी इलाका

**कालापानी इलाका** भारत, नेपाल आ चीन के तिब्बत ऑटोनामस क्षेत्र के सीमा पर, भारत आ नेपाल के बीचा में एगो बिबादित इलाका बाटे। कुल 35 वर्ग किलोमीटर के ई घाटीनुमा क्षेत्र वर्तमान में उत्तराखंड राज्य के पिथौरागढ़ जिला में, मने की भारत के प्रशासन में बा जबकि नेपाल एकरा के आपन हिस्सा माने ला आ अपने नक्शा में दार्चुला जिला में देखावे ला।

## संदर्भ

श्रेणी:उत्तराखंड के भूगोल
श्रेणी:नेपाल
भउतिक लच्छन

**भउतिक लच्छन** एगो अईसन लच्छन होला जेकरा नापल जा सकेला आ जेकर मान कोनो भउतिक तंत्र के अस्तिथी के बरनन कर सकेला।
बबल छँटाई

**बबल छँटाई** एगो छँटाई के बिधी हऽ जेवन की सऊँसे लिस्ट मे बेर बेर घूरेला, अगिला चिक्ष के पिछलका से तूलना करेला आ जदि ऊ दुन्नो सही क्रम मे ना रहे तऽ दून्नो के अदला-बदली कर देवेला। एहमें तबले लिस्ट भ मे घुरल जाला जबले पूरा लिस्ट के छँटाई ना हो जाला। भले ई बिधि बहुते सरल बा बाकिर बहुते लहे लहे काम करेला आ कतना समस्या सभ ला अप्ययोगिक बा।

## बिबेचन

### परदरसन

बबल छँटाई के सभसे खराब औसत समय जटिलता O(n ²) हऽ, जेने n छाँटे वला चीझन के संख्या हऽ। बसी समय लिहला के चलते ई बीधि अप्ययोगिक बा।

### बिधी जोरे उदाहरण

एगो त्राम चाहे अएरे लिहीं "5 1 4 2 8" आ हेकरा बढ़त क्रम मे छाँटी। हर डेग प **मोटहन** अंग के मिलावल जाई। लिस्ट मे तीन हाली घुरे के जाओरत पड़ी।

**पहिलका घुमरी**

:( **5** **1** 4 2 8 ) &rarr; ( **1** **5** 4 2 8 ), एहिजा, पहिलका दुगो अंकन के मिलावल जाता आ अदला बदली कईल जाता। एहसे के 5>1
:( 1 **5** **4** 2 8 ) &rarr; ( 1 **4** **5** 2 8 ), बदल दिहिन एहसे की 5 > 4 
:( 1 4 **5** **2** 8 ) &rarr; ( 1 4 **2** **5** 8 ), बदल दिहिं एहसे की 5 > 2 
:( 1 4 2 **5** **8** ) &rarr; ( 1 4 2 **5** **8** ), अबहिन, ई दुन्नो पहिलहीं क्रम मे बाड़न सन(8 > 5), तऽ एखिनी के अदला बदली कईल जाई
;दूसरका घुमरी
:( **1** **4** 2 5 8 ) &rarr; ( **1** **4** 2 5 8 )
:( 1 **4** **2** 5 8 ) &rarr; ( 1 **2** **4** 5 8 ), बदल दिहिं एहसे की 4 > 2 
:( 1 2 **4** **5** 8 ) &rarr; ( 1 2 **4** **5** 8 )
:( 1 2 4 **5** **8** ) &rarr; ( 1 2 4 **5** **8** )
अबहिन, लिस्ट क्रम मे आ गइल बा, बाकिर बिधी नइखे जानत के क्रम मे बा की ना. हेकरा बदे लिस्ट मे फेर एक हाली घूरे के पड़ी
;तीसरका घूमरी
:( **1** **2** 4 5 8 ) &rarr; ( **1** **2** 4 5 8 )
:( 1 **2** **4** 5 8 ) &rarr; ( 1 **2** **4** 5 8 )
:( 1 2 **4** **5** 8 ) &rarr; ( 1 2 **4** **5** 8 )
:( 1 2 4 **5** **8** ) &rarr; ( 1 2 4 **5** **8** )

## संदर्भ

श्रेणी:कंप्यूटर बिज्ञान
बैज्ञानिक नियम

**बैज्ञानिक नियम** () अईसन कहनाम चाहे कथन के कहल जाला जे परयोगन से सिध कईल रहले चाहे कोनो भौतिक घटना के बीबरन दिहेला।

नियम
जड़ परसंग परनालि

**जड़ परसंग परनालि** लगे एगो गुन होला की एह परनली मे बस्तु प लागत कुलि बर शुन्य होखेला।

श्रेणी:भौतिकी
न्यूटन के गति के नियम

**न्यूटनकर गति नियम** तीनिगो भौतिक नियम बाड़ऽसन जे एक्के जोरे क्लासिकल मैकेनिक्स कर नेंव राखेलऽसन। एखिनी के बस्तु प लागत बर आ होकर गति के संबंध बतावेलऽसन। पहिलका नियम बर के परिभासा देवेला, दूसरका होकर सूत्र देवेला आ तीसरका ई कहेला की अकेले केवनो बर ना रहि सकेला। ई तीनो नियम नीच्चे लिखल बाड़ऽसन:

एखिनी के पहिला हाली आइजक न्युटन जी आपन किताब प्रिंसिपिया नेचुरालिस प्रिंसिपिया मेथेमेटीका मे लिखले रहनी जेवन ५ जुलाई १६८४ के छपल रहे।

श्रेणी:भौतिकी
प्रिंसिपिया नेचुरालिस प्रिंसिपिया मैथेमेटिका

**प्रिंसिपिया नेचुरालिस प्रिंसिपिया मेथेमेटीका** (भोजपुरी: प्राकृतिक दर्शन कर गनितिय सिधांत) जेकरा सरल भाखा मे **प्रिंसिपिया** कहल जाला, आइजक न्युटन के लिखल तीन गो किताब के काम ह जवन 4 जिलाई 1687 के परकासित भइल रहे। प्रिंसिपिया मे न्यूटन के गति के नियम, न्यूटन के सर्वजनीन गुरुत्वाकर्षण के नियम दिहल बा।
बरबिद्या

**बरबिद्या** चाहे **मैकेनिक्स** बिज्ञान के एगो क्षेत्र हऽ जेहमे भौतिक पिंड सभ प बर लगवला प ओखिनी के लच्छन के पढ़ाई होला। ई वैज्ञानिक पद्दती के सुरुआत अरस्तू आ आर्कमेडीस़ के लेखन संगे प्राचीन यूनान मे भइल रहे। पुरान आधुनिक काल के गैलीलियो, आइजक न्युटन आ केप्लर जेकर सिद्धांत दिहलन ओकरा चिरायत बरबिद्या कहल जाला। चिरायत बरबिद्या अईसन स्टीथी ला होला जब बस्तु के वेग अँजोरिया के वेग से बहुते कम होला।

## सनर्भ

श्रेणी:भौतिकी
मोस्फेट

**मोस्फेट** एगो क्षेत्र परभावित ट्राजिस्टर हऽ, जेकरा भिरी एगो गेट होला जेकर बिभव तंत्र के चालकता बतावेला। बीभव संगे चालकता बदले के एह सकान के परयोग बिद्यूत संकेत के परवर्धन मे कईल जाला। मोस्फेट के अविष्कार इजीप्ट के अभियंता मोहम्मद एम आत्तल्लाह जी अउरी कोरिआ के अभियांता दावों कांग जी 1969 मे कइले रहनीं। ई रीनानु बिज्ञान के नेव हऽ आ इतिहास मे सभसे बेसि बने वला तंत्र बाटे।
इलेक्ट्रॉन बिज्ञान

**रीनानु बिज्ञान** भौतिकी, अभियांत्रिकी के एगो डाढ़ हऽ जेहमे रिनानु चाहे इलेक्ट्रॉन के बहाऊ आ ओहके बस मे करे दिया पढ़ल जाला।

*
इलेक्ट्रॉन

**इलेक्ट्रॉन** () एगो अतिपरमानविक कन हऽ जेकर बिद्यूतभार सुन्ना ले छोट होला। हिंदी में एकरा के ऋणाणु कहल जाला।इलेक्ट्रॉन की खोज जे० जे० थौमसन कइले रहन।इलेक्ट्रॉन एगो ऋणावेशित कण ह। इ परमाणु में नाभिक के चारों तरफ चक्कर लगावे ला। इलेक्ट्रॉन लेप्टन कण परिवार के पहिली पीढ़ी के हवें  आ आमतौर पर इनहन के प्राथमिक कण मानल जाला काहें से कि इनहन के कौनों ज्ञात घटक आ उपसंरचना ना होला।इलेक्ट्रॉन के द्रब्यमान प्रोटॉन के द्रब्यमान के लगभग 1/1836 होला।[इलेक्ट्रॉन के क्वांटम मैकेनिकल गुण सभ में आधा पूर्णांक मान के आंतरिक कोणीय गतिज (स्पिन) सामिल बा, जेकरा के कम कइल गइल रिड्यूस्ड प्लैंक स्थिरांक, ħ के इकाई में बतावल जाला .फर्मियन होखे के कारण पौली बहिष्कार सिद्धांत के अनुसार कौनों दू गो इलेक्ट्रॉन एकही क्वांटम अवस्था में ना हो सके ला।  सभ प्राथमिक कण सभ के जइसन इलेक्ट्रॉन कण सभ आ तरंग सभ दुनों के गुण देखावें ला: ई अन्य कण सभ से टकरा सके लें आ प्रकाश निहन बिवर्तन हो सके लें।
इलेक्ट्रॉन सभ के तरंग गुण सभ के प्रयोग से देखल अन्य कण सभ जइसे कि न्यूट्रॉन आ प्रोटॉन सभ के तुलना में आसान होला काहें से कि इलेक्ट्रॉन सभ के द्रब्यमान कम होला आ एह कारण कौनों दिहल गइल ऊर्जा खातिर ब्रोग्ली तरंग दैर्ध्य भी लंबा होला।

श्रेणी:भौतिकी
विद्युत्चुम्बकत्व

**विद्युत्चुम्बकत्व** भौतिकी के एगो डाढ़ ह जेहमे बिद्यूतभार सभ के बीचे लागे वला बर प सोध कईल जाला।

श्रेणी:भौतिकी
नून

**नून**, **निमक** चाहे **नमक** एगो खनिज हवे जेह में मुख्य रूप से सोडियम क्लोराइड (NaCl) होला। सोडियम क्लोराइड एक तरह के रासायनिक कंपाउंड हवे जे रसायन बिज्ञान के नमक सभ के बड़हन कटेगरी के सदस्य हवे। आम नून प्राकृतिक रूप से क्रिस्टल (रवादार) संरचना वाला होला आ चट्टान से मिले वाला नून के चट्टानी नमक भा सेन्हा नून कहल जाला। नून समुंद्र के पानी में भरपूर मात्रा में मिले ला आ ई समुंदरी पानी में पावल जाए वाला सभसे प्रमुख खनिज हवे। खुला सागर सभ में हर एक लीटर पानी में करीबन  ठोस नून होला जेकरा के 3.5% लवणता के रूप में बतावल जा सके ला।

## इहो देखल जाय
* समुंद्री नून
* सेन्हा नून
* काला नमक
* चट्टानी नून

## संदर्भ

श्रेणी:खनिज
कार्बन डाइआक्साइड

**कार्बन डाइआक्साइड** (; रासायनिक फार्मूला ****) एगो रंगबिहीन गैस हवे जेकर घनत्व आम सूखल हवा से 60% बेसी होला। एह में कार्बन के एक ठो परमाणु ऑक्सीजन के दू गो परमाणु के साथे डबुल कोवैलेंट जोड़ बनवले होखे ला। ई पृथिवी के वायुमंडल में प्राकृतिक रूप से पावल जाले आ बहुत अल्प मात्रा में मिले ले। वर्तमान में वायुमंडल में एकर कंसंट्रेशन 0.04% (410&nbsp;ppm) आयतन के हिसाब से बा, जबकि औद्योगिक जुग के शुरुआत से पहिले ई 280&nbsp;ppm रहल। एकरे प्राकृतिक स्रोत में ज्वालामुखी, गर्म सोता, गीजर वगैरह बाड़ें आ ई कार्बोनेट चट्टान सभ से पानी आ एसिड सभ में घुले ले। ई पानी में आसानी से घुल सके ले आ एही कारन जमीनी पानी, नदी के पानी, समुंद्र में, ग्लेशियर आ बर्फीली चादर वगैरह में मिले ले। आमतौर पर ई गंध बिहीन होले जबकि बहुत हाई कंसंट्रेशन पर ई तीखा एसिड नियर महँके ले।

## संदर्भ

श्रेणी:गैस
श्रेणी:ग्रीनहाउस गैस
श्रेणी:पर्यावरण बिज्ञान
पटना कॉलेज

**पटना कॉलेज** के स्थापना ब्रिटिश राज में 1863 मे भइल रहे। ई बिहार के सभसे पुरान शैक्षनिक संस्थानन मे से एगो बाटे। ई पटना विश्वविद्यालय के सहायक महबिद्यालयन मे आवेला।

## इतिहास

पटना कॉलेज संउसे बिहार मे उच्च शिक्षा देवे वाला सभसे पुरान कॉलेज हऽ। लमसम पटना के कुलि नीमन कॉलेज हेकरे हिस्सा रहऽसन। हेकर स्थापना 9 जनवरी 1863 के भइल।
लेनिनवाद

**लेनिनवाद**करिगर लोग के तानाशही स्थापित करे बदे एगो राजनीती सिद्धांत हऽ।
गोमती नगर

**गोमती नगर** उत्तर प्रदेश के राजधानी लखनऊ शहर के एगो इलाका बाटे। ई रिहायशी आ कामर्शियल दुनों किसिम के इलाका हवे, एकरे अलावा कई ठे सरकारी दफ्तर, इस्कूल-कॉलेज, यूनिवर्सिटी, पार्क वगैरह बाड़ें। गोमती नदी के तीरे बसे के कारन एकर नाँव गोमती नगर हवे। ई लखनऊ के सभसे तेजी से बिकसित होखे वाला इलाका सभ में गिनल जाला। एकर बसावट तीन फेज में भइल बा आ ई कई सेक्टर में बँटल बाटे जिनहन के खंड कहल जाला आ हर खंड के नाँव *वि* अच्छर से सुरू होला।

श्रेणी:लखनऊ
महाराजा कॉलेज, आरा

**महाराजा कॉलेज** वीर कुँवर सिंह विश्वविद्यालय, आरा मेे आवे वाला एगो कॉलेज हऽ। हेकर स्थापना 13 सितंबर 1954 के भइल रहे। पहिले ई मगध विश्वविद्यालय के कॉलेज रहे बाकिर 1982 मे वीर कुँवर सिंह विश्वविद्यालय के स्थापना भइला के बाद ई ओहमें चलि गइल।

## इतिहास
कॉलेज के स्थापना महराजा बहादुर राम रण विजय प्रसाद सिंह 1954 मे कइले रहलन। जवन जमीन मे कॉलेज बनल ऊ पहिले "जज साहेब के कोठी" कहात रहे।

श्रेणी:बिहार के विश्वविद्यालय आ कालेज
श्रेणी:भोजपुर जिला
श्रेणी:आरा
वेक्टर स्पेस

**सदिक समुह** मे सदिकन के सञित के धइल जाला आ ओखिनी के जोड़, घटाऊ आ कोनो अदिक जोरे गुना कईल जाला। अदिक जादे तर कोनो सत संख्या के लिहल जाला।

श्रेणी:गणित
वास्तविक संख्या

गणित मेे **सत संख्या** अईसन मात्रा हऽ जेकरा पाई पे लऊकावल जा सकेला।

श्रेणी:गणित
दिल्ली सल्तनत

**दिल्ली सल्तनत** एगो इस्लामी राज रहल जेकर केंद्र दिल्ली रहल आ ई भारतीय उपमहादीप के बड़हन हिस्सा पर लगभग 320 साल (1206–1526) ले कायम रहल। एह साम्राज्य के तहत कुल पाँच गो बंस शासन कइलेन: मामलुक बंस (1206–90), खिलजी बंस (1290–1320), तुगलक बंस (1320–1414), सैय्यद बंस (1414–51), आ लोदी बंस (1451–1526)। ई सल्तनत कुछ ओह ताकत सभ में गिनल जाले जे मंगोल हमला के खिलाफ खड़ा भइलीं, एह काल में पूरबी भारत आ बंगाल में बौद्ध धरम के क्षय भइल, इस्लामी इतिहास में पहिली बेर कौनों मेहरारू शासक बनल जब रज़िया सुल्तान 1236 से 1240 ले शासन कइली।

## संदर्भ
ग्रेटा थनबर्ग

**ग्रेटा टिनटिन एलिनोरा अर्नमैन थनबर्ग** ()  (जनम 3 जनवरी 2003) जलवायु बदलाव के ले के एगो स्वीडिश पर्यावरणी एक्टिविस्ट बाड़ी जिनके आंदोलन के इंटरनेशनल पहिचान मिल चुकल बा। थनबर्ग पब्लिक में आ राजनीतिक अमला सभ में अपना सीधा-सीधा आ तेज बोले वाली पहिचान खातिर जानल जाली जेह में ई जलवायु बदलाव के एगो संकट के रूप में घोषित करे लीं।

थनबर्ग के पहिली बेर पहिचान अगस्त 2018 में, पनरह बरिस के उमिर में मिलल, जब ऊ आपन इस्कूल छोड़ के स्वीडन के संसद के सोझा अकेले हड़ताल-पर्दर्शन करे सुरू कइली। उनुका हाथ में एगो बोर्ड रहल जेह पर स्वीडिश भाषा में "जलवायु खातिर इस्कूल हड़ताल" लिखल रहे आ एकर मकसद बैस्विक ताप बढ़ती पर बेसी जोरदार कारवाई के मांग कइल रहे। जल्दिये अउरी बिद्यार्थी एह आंदोलन से जुड़े लगलें आ फ्राइडे फॉर फ्यूचर (भबिस्य खातिर शुक) के नाँव से इ मोहीम परसिद्ध भइल। 2018 के यूनाइटेड नेशंस जलवायु बदलाव कांफ्रेंस में थनबर्ग के संबोधन के बाद दुनिया में कहीं न कहीं हर शुक के बिद्यार्थी लोग ई हड़ताल मनावे लागल। 2019 में कम से कम दू गो अइसन बेवस्थित हड़ताल के आयोजन दर्ज कइल गइल जेह में लाखन बिद्यार्थी हिस्सा लिहलें। अपना घर में थनबर्ग परिवार के लोग के इ समझवली की ब्याक्तिगत स्तर पर जलवायु बदलाव खाती कदम उठावल जा सके ला, एह में आपन कार्बन फुटप्रिंट घटावे खातिर हवाई यात्रा आ मीट खाइल छोड़े नियर कदम रहे।

## शुरुवाती जीवन
ग्रेटा थनबर्ग क जनम 3 जनवरी 2003 के स्टॉकहोम, स्वीडन, में भयल रहे। उनकर माई मलेना अर्नमैन एगो ओपेरा गायिका बाड़ीं आऊर बाबूजी स्वान्ते थनबर्ग एगो अभिनेता बाड़ैं। उनकर दादा अभिनेता आऊर निर्देशक ओलोफ़ थनबर्ग रहलें।

## नोट


## संदर्भ

श्रेणी:जियत लोग
श्रेणी:2003 में जनम
श्रेणी:स्वीडन के लोग
श्रेणी:पर्यावरणी एक्टिविस्ट
लाइन

**पाई** चाहे **सोझ पाई** के बिचार पुरान गनितज्ञ लोग कोनो सोझ बस्तु के देखावे खातिर धइले रहे जेकरा लगे चौड़ाई आ गहराई ना होला। सतरहवा सदी ले पाई के अईसन एकाइ के देखावे बदे परयोग होखत रहे जेकरा भीरी खाली लंबाईं होखेला।

यूक्लिड पाई के "बिना चौड़ाई के लंबाईं" कहले रहन। आजकाल अलग अलग जयमिती पाई के अलग अलग तरीका से परिभासीत करेला। कार्टेशियन जयमिटी मे पाई एगो अईसन सतह होला जेकर बिंदुअन के पता रेखीय समीकरण के पालन करेला।

श्रेणी:ज्यामिती
रेखीय समीकरण

गणित मेे रेखीय समीकरण अईसन समीकरन के कहल जाला जेकरा 

a_1x_1+\cdots +a_nx_n+b=0,
जेने x_1, \ldots, x_n  चरक बाड़ऽसन

के रूप मे लिखल जा सके।

श्रेणी:बीजगणित
वैरिएबल

गणित मे **चरक** एगो चीन्हा होला जवन कवनो समूह (गणित) के सदस्य के देखावेला।
सेट (गणित)

गणित मे  **समूह** अलग अलग बस्तुअन के जूटाव होखेला। उदाहरन बदे 2,4 आ 6 के जब एकक करके देखल जाव तऽ ए के अलग अलग बस्तु बाड़ऽसन बाकिर जब एक्के संगे देखल जाव तऽ एगो समूह ई एगो समूह बनवले बाड़ऽसन जेकरा {2, 4, 6} लिखल जाई।

श्रेणी:गणित
गणितीय बस्तु

**गणित कर बस्तु** गणित कर दर्शन मे पढ़ल जाला। ई एक तरह के एब्स्ट्रेक्ट कांसेप्ट होखे ला। *बस्तु* कौनों भी अइसन चीज के कहल जा सके ला जेकरा के परिभाषित कइल गइल होखे (भा कइल जा सके) आ ओह पर डिडक्टिव तर्क कइल जासके आ गणितीय प्रूफ कइल जा सके। कुछ आप उदाहरण गिनावल जाय तब गणितीय बस्तु सभ में संख्या (नंबर), सेट, एक्स्प्रेसन, ज्यामितीय आकृति, अन्य कौनों दुसरे बस्तु के ट्रांसफार्मेशन, आ स्पेस नियर चीज आवे लीं। गणितीय बस्तु सभ बहुत जटिल हो सके लीं; जइसे की थ्योरम, प्रूफ़ वगैरह। 

श्रेणी:गणित
इनर्शिया

**इनर्शिया** (; हिंदी: जड़त्व) कोनो बस्तु के वेग मे परिबरतन के रोकाऊ के कहल जाला। हेकरा मे बस्तु के वेग आ गति के दिसा मे बदलाव आवेला। हेकरा असहुँ कहल जा सकेला की जब कोनो बस्तु प बर ना लागे तऽ ऊ एक्के वेग से सोझा जाए के परयतन करेला।

आइजक न्युटन आपन गति के पहिलका नियम मे जड़ के परिभासा दिहले बाड़न। कोनो बस्तु आपन स्तिथी के तबले बना के राखेला जबले ओहप कोनो बर ना लगावल जाला। इहे आपन स्तिथी बना के राखे के लच्छन के जड़ कहल जाला।

श्रेणी:भौतिकी
वास्तविक वैरियेबल फंक्शन

गणितीय विश्लेषण मेे, आऊर ज्यामिति,बेबहारिक गणित आ अभियान्त्रिकी मेे **असल चरक वला फलन** एगो अईसन फलन होला जेकर कार्यक्षेत्र सत संख्या होखेला चाहे होकर कोनो उपसमुह होला।

श्रेणी:गणित
गणितीय बिस्लेषण

**गणितीय विश्लेषण** गणित के एगो डाढ़ हऽ जेकरा मे सीमा आ होकरा से संबंध राखत सिधांत जइसे अवकलन, समाकलन, नाप, लरी आ विश्लेषणात्मक फलन के पढ़ाई होला।

श्रेणी:गणित
सीरीज (गणित)

गणित मे, **लरी** के जदि धिल रूप से परिभसित कईल जाए त ई एगो अईसन काज हऽ जेकरा मे अनंत मात्रा सभ के पारा पारी जोड़ल जाला।

श्रेणी:गणित
रिसर्च मेथोडोलॉजी

**रिसर्च मेथोडोलॉजी** () चाहे **मेथडोलॉजी** (), अपना सभसे आम अर्थ में, रिसर्च के तरीका (मेथड) सभ के अध्ययन हवे।

ई बिसय बिसेस से मजबूती से जुड़ल होखे ला; कौनों बिसय बिसेस के रिसर्च मेथोडोलॉजी ओह में इस्तेमाल होखे वाला बिधि चाहे तरीका सभ (मेथड सभ) के बेवस्थित आ सैधांतिक बिस्लेषण हऽ। अलग-अलग बिसय (ज्ञान के शाखा) सभ में रिसर्च करे खातिर अलग-अलग किसिम के तरीका सभ के इस्तेमाल होला, एह तरीका सभ के बारे में डिटेल में आ बेवस्थित (सिस्टमेटिक) ढंग से सैद्धांतिक बिस्लेषण ओह बिसय के रिसर्च मेथडोलॉजी हवे।

हिंदी में मेथोडोलॉजी के विधितंत्र, शोध-पद्धति अनुसंधान प्राविधि, चाहे अनुसंधान प्रणाली कहल जाला।

श्रेणी:रिसर्च

श्रेणी:ज्ञान
फंक्शन (गणित)

गणित मे, **फंक्शन** चाहे **फलन** दुगो समुहन के बीचे एगो संबंध होखेला आ पहिलका समूह के हर सदस्य बदे दूसरका समूह मे एगो सदस्य होखेला।

श्रेणी:गणित
गणित कर दर्शन

**गणित कर दर्शन** दर्शन के एगो डाढ़ हऽ जवन गणित के मानल बात, आधार आ सवालन प सोध करेला। ई प्रकृति के नियम आ गणित के परनाली के बूझे आ लोगन के जिनगी मे गणित के जगहा जोहे  के कोसिस करेला।

श्रेणी:गणित
श्रेणी:बिसय अनुसार दर्शन
शिवपूजन सहाय

**आचार्य शिवपूजन सहाय** (9 अगस्त 1893 - 21 जनवरी 1963) जी एगो लेखक आ कबि रहीं। इहांके हिंदी आ भोजपुरी साहित्य के आगे बढ़ावे मे बहुते जोगदान दिहले बानी।

## जीनगी
इहाँ के जनम 9 अगस्त 1893 एगो कयस्थ परिवार मे भइल रहे। हिनकर लइकाईं के नांव भोलानाथ रहे।

## शिक्षा आ काम
पढ़ाई पुराइला के बाद इहाँ के आरा मे हिंदीके शिक्षक रहनी आ फेर कोलकाता चलि गइनी। ओहिजा इहाँ के मरवारी सुधार आ मतवाला पत्रिका के एडिटर रहनी।

श्रेणी:1893 में जनम
श्रेणी:1963 में निधन
श्रेणी:हिंदी-भाषा के कवि
श्रेणी:भारतीय उपन्यासकार
विशाल आदित्य सिंह

**विशाल आदित्य सिंह** एगो भारतीय टीवी एक्टर आ मॉडल बाड़न। इनका के *कुल्फी कुमार बाजेवाला* में तेवर के भूमिका खातिर जानाल जाला, वर्तमान में ई कलर्स टीवी पर प्रसारित होखे वाला रियलिटी शो *[[बिग बॉस]] 13* में प्रतियोगी के रूप में हिस्सा ले रहल बाडे।

## बाहरी कड़ी
*
* 

श्रेणी:जियत लोग
श्रेणी:बिग बॉस प्रतिभागी
श्रेणी:1989 में जनम

## संदर्भ
सूर्यसिद्धांत

***सूर्यसिद्धांत*** भारतीय ज्योतिष (खगोलिकी) के एगो ग्रंथ हवे जेकर रचना 4थी सदी के बाद के काल भा 5वीं सदी के सुरुआती दौर में भइल। ग्रंथ के कई किसिम के पाठ मौजूद बाने आ छठईं सदी के ज्योतिषी वराहमिहिर एकरा हवाला अपने ग्रंथ में दिहले बाने। मानल जाला कि एह ग्रंथ के बिकास, एही नाँव से काफी समय ले होखत चल गइल। एह में चौदह भा पनरह अध्याय बाने। एकरे 12वीं सदी के एगो संस्करण के अंग्रेजी में अनुवाद पच्छिमी बिद्वान बर्जेस द्वारा 1860 में कइल गइल।

*सूर्यसिद्धांत* में बिबिध ग्रह सभ आ चंद्रमा के गति के गणना करे के बिधि बतावल गइल बाटे। बिबिध नक्षत्र सभ से सोझा ग्रह सभ के गति, आकार, उनहन के परिकरमा के रास्ता के आकार आ अउरी कई किसिम के गणना के जानकारी दिहल गइल बाटे। ग्रंथ में पृथिवी के गोल आकृती के मानल गइल बा आ एकरा के केंद्र मान के एकरे चारों ओर सुरुज, चंद्रमा आ ग्रहन के गति के गणना कइल गइल बा; ग्रह सभ में यूरेनस, नेपच्यून आ प्लूटो वगैरह के नाँव नइखे गिनावल गइल। ग्रंथ के अनुसार पृथिवी के ब्यास 8,000 मील (आधुनिक: 7,928 मील), चंद्रमा के ब्यास 2,400 मील (आधुनिक: ~2,160 मील) आ पृथिवी से चंद्रमा के दूरी 258,000 मील (आधुनिक: ~238,000) बतावल गइल बा। एह ग्रंथ में सुरुआती दौर के ट्रिगनामेट्री आ सेक्साजेसिमल माप के बिबरन दिहल गइल बाटे।

*सूर्यसिद्धांत* भारतीय ज्योतिष के कई आधार ग्रंथ सभ में से एक हवे जिनहन के मदद से सही गणना आ ग्रह के इस्थिति के भबिस्यबाणी संभव होखे ला। हिंदू पतरा जे चंद्रमा आ सुरुज के मिलजुल आधार पर बनल कलेंडर हवे, में सुरुज आधारित साल के गणना खातिर मुख्य आधार ग्रंथ हवे।

## संदर्भ

श्रेणी:ज्योतिष के ग्रंथ
श्रेणी:संस्कृत ग्रंथ
पंचसिद्धांतिका

***पंचसिद्धंतिका*** भारतीय ज्योतिष के एगो ग्रंथ हवे जेकर रचना वराहमिहिर 575 ईस्वी के आसपास के समय में कइलेन। एह ग्रंथ में, जइसे कि एकरे नाँव से साफ बाटे, वराहमिहिर के ज़माना से पहिले के पाँच किसिम के सिद्धांत सभ के बिबरन बाटे; साथे-साथ उनुके खुद के दिहल कुछ चीज भी बा। मिहिर के वेदांगज्योतिष आ यूनानी ज्योतिष के सिद्धांत सभ के जानकारी के एकट्ठा करे खातिर जानल जाला। उनुके अउरी परसिद्ध ग्रंथ सभ में बृहज्जातक आ बृहत्संहिता के गिनल जाला।

पंचसिद्धंतिका में पाँच प्रमुख सिद्धांत सभ के बिबरन आ ब्याख्या बाटे:
* सूर्य्यसिद्धांत
* वसिष्ठसिद्धांत
* पोलिशसिद्धांत
* रोमकसिद्धांत
* पितामहसिद्धांत

एह सभ में ग्रह आ चंद्रमा के गति, स्थिति आ उनहन के आकाश में लोकेशन के अनुमान लगावे संबंधी गणना के बिसय में बतावल गइल बाटे।

वराहमिहिर अपना ग्रंथ पंचसिद्धंतिका में ट्रिगनामेट्री (त्रिकोणमिति) के कई सूत्र सभ बतवले बाने।

## नोट


## संदर्भ

श्रेणी:ज्योतिष के ग्रंथ
वराहमिहिर

**वराहमिहिर** पाँचवीं-छठईं सदी में एगो भारतीय गणितज्ञ, खगोलशास्त्री आ ज्योतिषी रहलें। इनके पिता आदित्यदास खुद एगो ज्योतिषी रहलें जिनसे मिहिर के ज्योतिष के सुरुआती शिक्षा मिलल। बाद के शिक्षा कपित्थक में भइल आ उज्जैन में इनके जिनगी बीतल। मानल जाला कि ई विक्रमादित्य के दरबार के नौरतन लोग में सामिल रहलें।

मिहिर के तीन गो परसिद्ध रचना: पंचसिद्धांतिका, बृहत् जातक, आ बृहत् संहिता हईं।

## संदर्भ

श्रेणी:प्राचीन भारत के लोग
श्रेणी:ज्योतिष
अनवर मक़सूद

**अनवर मक़सूद हमीदी** जिनका के **अनवर मक़सूद** के नाँव से जानल जाला, एगो पाकिस्तानी स्क्रिप्टलेखक, टीवी होस्ट, एक्टर आ व्यंगकार बाड़ें। इनकर परसिद्धि पाकिस्तान टीवी (पीटीवी) खाती बाद के सत्तर के दशक आ अस्सी के दशक के दौरान लिखल गइल ड्रामा आ टीवी शो सभ खातिर बाटे।

## संदर्भ

## बाहरी कड़ी
* बीबीसी हिंदी पर अनवर मक़सूद के एगो इंटरभ्यू

श्रेणी:जियत लोग
श्रेणी:1935 में जनम
श्रेणी:पाकिस्तानी लेखक
चट्टान चक्र

**चट्टान चक्र** भा **शैल चक्र** (; *रॉक साइकिल*) भूबिज्ञान के एगो बेसिक कांसेप्ट हवे जेह में चट्टान सभ के मुख्य प्रकार के एक से दुसरे प्रकार में बदलाव होखे के बिबरन दिहल जाला। दाब-ताप के बदलाव, पानी के संजोग नियर कारन से चट्टान जवना स्थिति में बनल होखे ओह दसा में बदलाव हो जाला आ एही कारन एक प्रकार के चट्टान लंबा भूबैज्ञानिक समय में दुसरे परकार में बदल सके ला।

श्रेणी:चट्टान
श्रेणी:चट्टानबिज्ञान
श्रेणी:जियोलॉजी
सीमा (गणित)

गणित मे, **सीमा** एगो अईसन मान होखेला जेकर कोनो फलन ओह घड़ी पीछा करेला, जब होकर चर कोनो मान के पीछा करेला।

श्रेणी:गणित
पॉडकास्ट

**पॉडकास्ट** () कई ठे एपिसोड वाली सिरीज के डिजिटल ऑडियो फाइल होला जेकरा के सुने खातिर डाउनलोड कइल जा सके ला। *प्लेएबल ऑन डिमांड* (POD) अउरी ब्रॉडकास्ट शब्द के जोड़ से ई शब्द बनल हवे। कंचित सिरीज के एगो सिंगल एपिसोड के भी पॉडकास्ट कहल जा सके ला।

## बाहरी कड़ी
* 
* Podcasting Legal Guide: Rules for the Revolution, information by Creative Commons

श्रेणी:मीडिया फारमेट
श्रेणी:ब्रिटिश आबिस्कार
श्रेणी:डिजिटल मीडिया
अलमारी

230px|thumb|लकड़ी के बनल एगो पुराना डिजाइन के कपड़ा रखे वाली अलमारी
**आलमारी** चाहे **अलमारी** एक किसिम के खड़ा बक्सा भा संदूक होला जेह में कपड़ा-लत्ता भा अउरी कई किसिम के सामान रखल जा सके ला। ई लकड़ी, लोहा, एल्मुनियम भा इस्टील के बनल हो सके ला जेकरा कमरा में खड़ा कइल गइल होखे या फिर कमरा के देवाल में बनल या फिट कइल भी हो सके ला। इस्पेशल रूप से कपड़ा खाती बनल आलमारी के *वार्डरोब* कहल जाला।

श्रेणी:फर्नीचर
फर्नीचर

**फर्नीचर** एक जगहसे दुसरे जगह ले जाये लायक अइसन सामान सभ हवें जे आदमी के कई किसिम के कामकाज में कामे आवे लें जइसे कि बइठे खातिर (खटिया, कुर्सी, सोफा), सुते खातिर (पलंग, खटिया, पलंगरी), खाना खाए खातिर (पीढ़ा, चौकी, डाइनिंग टेबल); या कौनों किसिम के सामान रखे खातिर (आलमारी, रैक, इस्टूल)। फर्नीचर के उपयोग के साथ-साथ घरेलू सजावट के आइटम के रूप में भी इस्तेमाल हो सके ला आ कुछ दशा में घार्मिक कामकाज खातिर भी। ई साज-सामान सभ कई किसिम के चीज से बनावल जा सके लें जैसे की बाँस, लकड़ी, लोहा आ अउरी धातु सभ से, प्लास्टिक से।
खटिया

230px|thumb|एगो दक्खिन भारतीय खटिया, तमिलनाडु में

**खटिया** चाहे **चारपाई** भारत आ आसपास के इलाका में इस्तेमाल होखे वाला एगो फर्नीचर हवे जे सुते, बइठे खातिर इस्तेमाल होला आ एह में चार पाया होलें जे चार ठो लमहर पाटी से जुड़ल होलें; इनहन के बीचा में कौनों किसिम के रसरी से बीनल गइल रहे ला।

ई एगो आसानी से बन जाए वाला आ सस्ता किसिम के फर्नीचर हवे जे भारतीय उपमहादीप में बहुत आम हवे। लगावल जाए वाला मटेरियल के हिसाब से एकरे महँग-ससत होखे में अंतर पड़ सके ला। रसरी के रूप में पटुआ-जूट के रसरी से ले पुअरा के गूर्ही से ले के नारियल के रसरी ले कई किसिम के चीज इस्तेमाल होखे ला।

श्रेणी:फर्नीचर
इस्टूल

230px|thumb|तीन पाया वाला एगो स्टूल
**इस्टूल** चाहे **स्टूल** एक किसिम के फर्नीचर हवे जे बइठे भा छोट-मोट समान रखे खाती इस्तेमाल होला। आमतौर पर एह में तीन गो पाया आ एक आदमी के बइठे भर के सीट होला। ई लगभग कुर्सी नियर होला बस एहमें पीठ टेके वाला आ हत्था ना होखे लें। अउरी किसिम सभ में ई एक से ले के छह पाया वाला तक हो सके ला। कुछ इस्टूल सभ फोल्डिंग भी होखे लें जिनहन के मोड के रखल जा सके ला।

श्रेणी:फर्नीचर
कुर्सी

**कुर्सी** एक किसिम के फर्नीचर हवे जेह पर बइठल जाला। कौनो आम कुर्सी के बनावट के सभसे प्रमुख बिसेसता होला कौनों मजबूत चीज के बनल चौकोर सीट आ आकरे साथे नब्बे डिग्री के कोण पर लागल पीठ टेके के बेवस्था, जबकि बइठे वाला सीट में चार गो पाया लागल होखे लें। अउरी बनावट में हाथ रखे खातिर दुनों साइड में हत्था हो सके लें। कुछ किसिम में पिठासा कुछ पाछे की ओर ओरमल हो सके ला आ पाया सभ के निचला हिस्सा आपस में मजबूती खातिर पटिया से जोड़ल गइल हो सके लें।

फोल्डिंग कुर्सी के मोड़ के रखल जा सके ला। ई लकड़ी, लोहा, इस्टील आ अउरी बिबिध किसिम के चीज से बनल हो सके लीं।

श्रेणी:फर्नीचर
सोफा

230px|thumb|ऑफिस के लॉबी में रखल एगो सोफा सेट
**सोफा** चाहे **काउच** एक किसिम के फर्नीचर हवे जे पर दू या तीन लोग के बइठे के जगह होला, लोग बेंच वाला इस्टाइल में अगल-बगल बइठे ला, साइड में हत्था होला आ गद्दी में स्प्रिंग लागल होला भा मोट फोम के गद्दी होला। आमतौर पर ई बइठे खातिर होला बाकिर कुछ सोफा पर सुतलो जा सके ला। ई घर में लिविंग रूम, ड्राइंग रूम में रखल जाला हालाँकि, घरेलू इस्तेमाल के अलावा ई होटल सभ के लाउंज में, ऑफिस सभ के वोटिंग एरिया वगैरह में भी रखल मिल सके ला।

श्रेणी:फर्नीचर
बेंच

230px|thumb|बाग में रखे वाला बेंच
**बेंच** एक किसिम के फर्नीचर हवे जेह पर दू से अधिका लोग अगल-बगल बइठ सके ला। ई आमतौर पर पब्लिक जगह पर, जइसे की पार्क, वेटिंग एरिया वगैरह में रखल जाला। लकड़ी भा धातु के बनल बेंच सभसे आम प्रकार हवे।

श्रेणी:फर्नीचर
पलंग

**पलंग** एक किसिम के फर्नीचर होला जे सुते भा आराम करे के कामे आवे ला। आमतौर पर पलंग सभ में लकड़ी भा घातु के फ्रेम पर मोट गद्दा (मैट्रेस) फिट कइल गइल रहे ला। कुछ किसिम सभ में गद्दा के नीचे स्प्रिंग लागल बेवस्था भी हो सके ला।

श्रेणी:फर्नीचर
मेज

**मेज** चाहे **टेबल** एक किसिम के फर्नीचर हवे जेकर ऊपर सपाट सतह होला जे पाया सभ पर टिकल रहे ला आ लिखे-पढ़े, खाना खाए भा कुछ सामान रखे के कामे आवे ला। मेज के ऊपरी सतह आमतौर पर चौकोर, गोल या अंडाकार हो सके ला आ पाया के संख्या एक से ले के कई ठे हो सके ला। आमतौर पर ई लकड़ी के बनल होला हालाँकि, अउरी कई चीज जइसे कि धातु, प्लास्टिक वगैरह के बनल भी हो सके ला। ऊपरी सतह खातिर शीसा के इस्तेमाल भी अक्सर देखे के मिले ला।

श्रेणी:फर्नीचर
गुलाबजल

**गुलाबजल** चाहे **गुलाब जल** गुलाब के पंखुरी सभ के सुगंध से बसल पानी होला। एकर इस्तेमाल इतर के रूप में, पकवान सभ में सुगंध के रूप में, बिबिध सिंगार के सामान बनावे में आ पूजा-पाठ आ धार्मिक कामकाज में होखे ला।

गुलाब के पंखुरी सभ के अर्क निकाल के एकरा के सिरप में मिक्स क के गुलाब के सिरप भी बने ला जबकि भारतीय उपमहादीप में एकरा के चीनी के साथे मिला के गुलाब सकरी आ गुलकंद बने ला।

## इहो देखल जाय
* गुलाब
* गुलकंद

श्रेणी:गुलाब
गुलकंद

**गुलकंद** एगो मीठ गाढ़ चटनी भा जैम नियर आइटम हवे जे गुलाब के पंखुरी के महक के बसा के चीनी के साथे बनावल जाला। ई भारतीय उपमहादीप, मने कि भारत, पाकिस्तान नियर देस सभ के ख़ास चीज हवे। एकर इस्तेमाल बिबिध पकवान सभ में, मीठा के आइटम सभ के बनावे में भा खुदे मीठा के आइटम के रूप में इस्तमाल होला। आयुर्वेदिक, यूनानी आ देसी जड़ी बूटी के रूप में भी एकर इस्तमाल होला आ ई ठंढा तासीर वाला मानल जाला।

श्रेणी:गुलाब
सरसो (पौधा)

230px|thumb|बांग्लादेस में सरसो के खेत
230px|thumb|भारतीय सरसो के फूल
**सरसो** एक किसिम के पौधा हवे जे *ब्रैसीकेसी* परिवार के *ब्रैसिका* आ *सिनापिस* जाति में आवे ला। एकरे बीया के सरसो कहल जाला जे तेल निकाले आ मसाला सभ में इस्तेमाल होखे ला।
रेपसीड

**रेपसीड** (*Brassica napus *उपप्र.* napus*), चमकदार पीयर फूल वाला पौधा हवे जे *ब्रैसीकासी* (सरसो भा पत्तागोभी परिवार) के सदस्य हवे आ मुख्य रूप से ई एकरे बीया खातिर उपजावल जाला जे एगो तेलहन हवे। रेपसीड के कुछ किसिम सभ के *[[कैनोला]]* के नाँव से उपजावल जाला जिनहना में कम मात्रा में इरूसिक एसिड होला काहें से कि रेपसीड के सगरी किसिम सभ में ई बिसैला एसिड कुछ-न-कुछ मात्रा में मिले ला। रेपसीड एह तरीका से दुनिया भर के लेवल पर तिसरा सभसे बेसी मात्रा में इस्तेमाल होखे वाला खाए वाला तेलहन हवे आ दूसरा सभसे बड़ प्रोटीन के स्रोत के रूप में खाइल जाए वाला चीज हवे।

## संदर्भ

श्रेणी:पौधा
कैनोला

**कैनोला तेल** एगो बनस्पती तेल हवे जे सरसो परिवार (*ब्रैसियासिया*) के कुछ प्रजाति आ किसिम सभ के बीया के पेर के बनावल जाला आ खाए वाला तेल हवे। *ब्रैसिया नापस*, *ब्रैसिया रापा* आ *ब्रैसिया जुन्सिया* नाँव के प्रजाति सभ के किस्म के इस्तेमाल एह तेल के बनावे खातिर होखे ला।

श्रेणी:बनस्पति तेल
टॉरनैडो

**टॉरनैडो** चाहे **टारनेडो** () बहुत तेज घुमरीदार हवा के तूफान हवे। ई बवंडर भा चक्रवात के एगो किसिम हवे जेह में सेंटर में बहुत कम हवादाब के चलते चारो ओर से हवा सेंटर के ओर झपटे ला आ हवा के घुमरीदार खम्हा नियर बन जाला जे ऊपर आसमान में झंझावात के निचला हिस्सा से ले के धरती के सतह तक ले हाथी के सूंढ़ नियर या फिर कुप्पी नियर लटकल लउके ला। एही से एकरा के बहुत तेज घुमरियावत हवा के खम्हा के रूप में परिभाषित कइल जाला। अंग्रेजी में अइसन तूफान सभ के आमतौर पर *ट्विस्टर*, *[[बवंडर|व्हर्लविंड]]* भा *[[चक्रवात|साइक्लोन]]* कहल जाला हालाँकि, मौसम बिज्ञान में साइक्लोन के मतलब चक्रवात होला जे हवा के घुमरीदार बहाव वाला सिस्टम खातिर अउरी ब्यापक रूप से होला जेह में अगर देखे वाला ब्यक्ति आसमान से नीचे के ओर एह सिसटम के देखे तब इनहन में हवा के बहाव उत्तरी गोलार्ध में घड़ी के सुई के बिपरीत आ दक्खिनी गोलार्ध में घड़ी के दिसा में होला।

टॉरनैडो सभ बिबिध साइज आ आकृति के हो सके लें, अक्सरहा ई कुप्पी के आकृति में देखलाइ पड़े वाला बादर के रूप में होखे लें जे कपासीबरसाती बादर के निचला तली से नीचे जमीन की ओर लटकल रहे ला आ ऊपर बादर आ निचला हिस्सा में धूर-माटी आ कंजास घुमरीदार हवा के साथे चक्कर लगावत रहे ला। ज्यादातर टॉरनैडो सब के स्पीड  से कम्मे रहे ला आ ई लगभग  के गति से आगे बढ़े लें आ कुछ किलोमीटर तक जा के फिर गायब हो जालें। अगर बहुत बिनासक टॉरनैडो होखे तब इनहन में हवा के स्पीड  से बेसी हो सके ले आ ई  से ढेर डायमीटर वाला हो सके लें, जमीन पर कई दर्जन मील (100&nbsp;किमी से बेसी) दूरी तय क सके लें।

सभसे ढेर टारनेडो अमेरिका देस में आवे लें। भारत में ई कभी कभार आवे लें उदाहरण खातिर 2010 में कलकत्ता के आसपास पच्छिम बंगाल में अइसन तूफान 13 अप्रैल के आइल जेह में काफी तबाही भइल रहे आ लगभग दस लाख लोग बेघर भइल; ई मानसून के नार्वेस्टर तूफान सभ के दौरान आइल रहे।

## संदर्भ

## बाहरी कड़ी
* टारनेडो, वेदर डॉट कॉम पर। 

श्रेणी:उष्णकटिबंधी चक्रवात
श्रेणी:मौसम बिज्ञान
टाइफून

**टाइफून** चाहे **टाइफू** () मजिगर बिकसित उष्णकटिबंधी चक्रवात हवें जे उत्तरी गोलार्ध में 180° से 100°E के बीचा में आवे लें। ई इलाका उत्तर-पच्छिम प्रशांत बेसिन कहाला आ चक्रवात के मामिला में दुनिया के सभसे सक्रिय इलाका हवे जहाँ पूरा दुनिया के लगभग एक तिहाई उष्णकटिबंधी चक्रवात आवे लें।

## संदर्भ

श्रेणी:उष्णकटिबंधी चक्रवात
श्रेणी:जापान के भूगोल
श्रेणी:एशिया के भूगोल
बुलबुल

**बुलबुल** माजिल साइज के चिरइन के एगो परिवार हवे जेह में 27 जाति आ लगभग 150 प्रजाति के चिरई आवें लीं; बैज्ञानिक शब्दावली में एह परिवार के *पाइक्नोनोटिडाइ* नाँव से जानल जाला। ई चिरई सभ लगभग पूरा अफिरका महादीप, अरब-ईरान वाला पच्छिमी एशिया के इलाका, दक्खिन एशिया, इंडोनेशिया आ जापान के दक्खिनी हिस्सा तक ले पावल जाली। कुछ प्रजाति काफी बड़ इलाका में पावल जाली जबकि कुछ अपना सीमित इलाका के प्रजाति हईं। उदाहरण खातिर अफिरका के ज्यादातर प्रजाति सभ बरखाबन में मिलेलीं जबकि एशिया वाली प्रजाति सभ खुला इलाका पसंद करे लीं।

सिपाही बुलबुल आ गुलदुम बुलबुल नियर प्रजाति सभ के पोसुआ बना के रखल जाला आ ई दुनों भारत में बहुत आम प्रजाति हईं स।

## टेक्सोनॉमी आ सिस्टमेटिक्स
### सिस्टमेटिक लिस्ट
वर्तमान में बुलबुल सभ के 27 गो जाति सभ के पहिचान भइल बाटे: 
* जाति - Genus *Nok* – bare-faced bulbul
* जाति - Genus *Spizixos* – finchbills (2 प्रजाति)
* जाति - Genus *Pycnonotus* – (49 प्रजाति)
* जाति - Genus *Arizelocichla* – (12 प्रजाति)
* जाति - Genus *Stelgidillas* – slender-billed greenbul
* जाति - Genus *Eurillas* – (5 प्रजाति)
* जाति - Genus *Andropadus* – sombre greenbul
* जाति - Genus *Calyptocichla* – golden greenbul
* जाति - Genus *Baeopogon* – (2 प्रजाति)
* जाति - Genus *Ixonotus*  – spotted greenbul 
* जाति - Genus *Chlorocichla* – (5 प्रजाति)
* जाति - Genus *Atimastillas* – yellow-throated leaflove
* जाति - Genus *Thescelocichla* – swamp palm bulbul
* जाति - Genus *Phyllastrephus* – (21 प्रजाति)
* जाति - Genus *Bleda (bird)|Bleda* – bristlebills (4 प्रजाति)
* जाति - Genus *Criniger* – (5 प्रजाति)
* जाति - Genus *Alophoixus* – (7 प्रजाति)
* जाति - Genus *Acritillas* – yellow-browed bulbul
* जाति - Genus *Setornis* – hook-billed bulbul
* जाति - Genus *Tricholestes* – hairy-backed bulbul
* जाति - Genus *Iole (genus)|Iole* – (6 प्रजाति)
* जाति - Genus *Ixos* – (4 प्रजाति)
* जाति - Genus *Thapsinillas* – (3 प्रजाति)
* जाति - Genus *Hemixos* – (3 प्रजाति)
* जाति - Genus *Hypsipetes* – (15 बिस्तरित आ 1 बिलुप्त प्रजाति)
* जाति - Genus *Cerasophila* – white-headed bulbul
* जाति - Genus *Neolestes* – black-collared bulbul

## संदर्भ

श्रेणी:चिरई परिवार
भूअर कानवाली बुलबुल

**भूअर-कानवाली बुलबुल** (Brown-eared bulbul; *Hypsipetes amaurotis*) एक किसिम के बुलबुल हवे जे पूरबी एशिया में बहुतायत से मिले ले। ई पूरबी एशिया के मूल निवासी चिरई हवे आ अपने निवास क्षेत्र के उत्तरी हिस्सा में बहुत संख्या में मिले ले। ई सखालीन प्रायदीप से ले के फिलिपींस ले के इलाका के पावल जाले।

एकर लंबाई लगभग 28 सेमी (11 इंच) तक ले हो सके ले, ई मटियाहूँ-भूअर रंग के होले आ एकरे कान के लगे भूअर रंग के चकत्ती होला, छोटहन नोकीला मुकुट होला आ लमहर पोंछ होले। ई जंगल के चिरई हवे जे घन पेड़ सभ के बीचा में रहे ले, हलाँकि, बागान, पार्क आ बगइचा सभ में भी देखल जा सके ले। गर्मी के एकर मुख्य भोजन छोट किरौना होलें जबकि जाड़ा में ई मुख्य रूप से फल आ दाना खा के रहे ले।

## संदर्भ

## बाहरी कड़ी

*Brown-eared bulbul at Avibase
*Damage to Crops by Birds study at Okinawa University

श्रेणी:बुलबुल
श्रेणी:एशिया के चिरई
गुलदुम बुलबुल

**गुलदुम बुलबुल** (Red-vented bulbul; *Pycnonotus cafer*) चिरई सभ के बुलबुल परिवार के एगो प्रजाति हवे। ई भारतीय उपमहादीप के मूल निवासी चिरई हवे आ भारत के अलावा श्री लंका आ बर्मा के कुछ हिस्सा आ तिब्बत के सटल इलाका सभ में पावल जाले। एकरा मधुर आवाज के चलते लोग एकरा के पोसे ला। एही कारन ई अपना मूल अस्थान के अलावा अउरी कई इलाका सभ में ले जाइल गइल जहाँ ई आपन आवास बना लेले बा; फिजी, सामोआ, टोंगा आ हवाई नियर जगह सभ पर ई जंगली चिरई के रूप में भी अब पावल जाले। अपना मूल जगह के अलावे दुसरे जगह पर जा के ढल जाए के चलते एकरा के दुनिया के 100 सभसे बेसी आक्रमणकारी प्रजाति सभ के लिस्ट में जगह मिलल बाटे।

## संदर्भ

## बाहरी कड़ी

* Red-vented bulbul videos, photos & sounds on the Internet Bird Collection
* Type for ''Molpastes cafer after''
* Invasive species database
* New Zealand alert 
* Hawaii 

श्रेणी:बुलबुल
श्रेणी:भारत के चिरई
श्रेणी:एशिया के चिरई
बवंडर

[230px|thumb|इस्कूल के मैदान में बनल [धूरबवंडर एगो बहुत छोट साइज के बवंडर हवे]]
[230px|thumb|[जलबवंडर (वाटरस्पाउट) पानी के सतह पर बने ला आ घुमरीदार हवा के साथे पानी ऊपर उठ के खम्हा नियर बन जाला।]]
[230px|thumb|[टॉरनैडो बड़ साइज के आ खतरनाक बवंडर होला।]]
**बवंडर** (; *व्हर्लविंड*) एगो मौसम संबंधी घटना हवे जेह में हवा के घुमरीदार बहाव के चलते धरती के सतह के ऊपर हवा, धूर-माटी आ कंजास के एगो घुमरीदार खम्हा नियर बन जाला। ई बवंडर अचानक कौनों अस्थान के गर्म होखे या बहुत छोट पैमाना पर अस्थिरता बिकसित होखे के कारन बने लें। इनहन के आकार बहुत छोट से ले के बड़हन तक ले हो सके ला। ई कौनों भी सीजन में बन सके लें आ लगभग पूरा दुनिया में ई घटना देखे के मिले ला। इनहन के बड़ रूप के कई बेर गलती से चक्रवात कह दिहल जाला हालाँकि मौसम बिज्ञान में चक्रवात मजिगर बड़ पैमाना (सिनाप्टिक स्केल) पर हवा के घुमरीदार बहाव के कहल जाला। कई बेर टॉरनैडो के भी बवंडर कहल जाला हालाँकि ई बवंडर के एगो प्रकार (किसिम) भर हवे। छोट बवंडर धूरबवंडर (*डस्ट डेविल*) होलें जे कौनों छोट मैदान में भी एक जगह से दुसरे जगह जात देख्लाई पड़ सके लें।

बिसाल बवंडर आ टॉरनैडो सभ से काफी नोकसान भी हो सके ला काहें कि इनहन में हवा के गति बहुत तेज हो सके ले आ अपना रास्ता में पड़े वाला लगभग हर चीज के उखार के उड़ा सके लें जेवना से काफी तबाही होला। सभसे ढेर टॉरनैडो उत्तर अमेरिका में आवे लें। भारत के पच्छिम बंगाल में आ बांग्लादेस में ई अप्रैल मई के महीना में मानसून से पहिले नार्वेस्टर के दौरान आवे लें।

## संदर्भ

श्रेणी:मौसम
श्रेणी:उष्णकटिबंधी चक्रवात
धूरबवंडर

**धूरबवंडर** चाहे अंग्रेजी में ***डस्ट डेविल*** () एक किसिम के छोट बाकी सटीक तरीका से बनल बवंडर होलें जिनहन में हवा के तेज घुमरीदार बहाव जमीन के धूर के उड़ा के खम्हा नियर उठा देला। ई बवंडर बहुत देर ले ना रहे लें आ साइज में आधा मीटर डायमीटर वाला आ कुछ मीटर ऊँचाई वाला से ले के 10 मीटर डायमीटर आ 1000 मीटर के ऊँचाई वाला तक ले हो सके लें।

आमतौर पर ई खतरनाक ना होखे लें बाकी कभी-कभार बड़ आकार के होख्ले पर ई आदमी आ जानवरन के भी उड़ा सके लें।

## संदर्भ

श्रेणी:मौसम
श्रेणी:उष्णकटिबंधी चक्रवात
सिपाही बुलबुल

**सिपाही बुलबुल** (Red-whiskered bulbul; *Pycnonotus jocosus*) चिरई सभ के बुलबुल परिवार के एगो प्रजाति हवे। ई उष्णकटिबंधी एशिया के मूल निवासी हवे आ अउरी उष्णकटिबंधी इलाका सभ में मनुष्य द्वारा पहुँचावल गइल बा जहाँ के जंगल सभ में ई आपन आवास बना लेले बाटे। ई भारत में पोसुआ चिरई के रूप में पोसल भी जाले।

### उपप्रजाति
सिपाही बुलबुल के कुल 9 गो उपप्रजाति सभ के पहिचानल गइल बाटे:
* *P. j. fuscicaudatus* - (Gould, 1866): Originally described as a separate species. Found in western and central India. Has a nearly complete breast band and no white tip to tail. 
* *P. j. abuensis* - (Whistler, 1931): Found in north-western India (type locality Mount Abu) Is pale and has a broken breast band and no white tip to tail.  
* *P. j. pyrrhotis* - (Bonaparte, 1850): Originally described as a separate species in the genus *[[Ixos]]*. Found in the Terai of northern India and Nepal. It is pale above with white tail tips and a widely separated breast band
* *P. j. emeria* - (Linnaeus, 1758): Originally described as a separate species in the genus *[[Motacilla]]*. Found from eastern India to south-western Thailand. Is warm brown above with a slim bill and a long crest (also introduced into Florida)
* *P. j. whistleri* - Deignan, 1948: Found in the Andaman Islands and has a warm brown plumage above, a heavier bill and a shorter crest than *P. j. emeria*
* **Chinese red-whiskered bulbul** (*P. j. monticola*) - (Horsfield, 1840): Originally described as a separate species in the genus *Ixos*. Found from eastern Himalayas to northern Myanmar and southern China and has darker upperparts than *P. j. pyrrhotis*
* *P. j. jocosus* - (Linnaeus, 1758): Found in south-eastern China
* *P. j. hainanensis* - (Hachisuka, 1939): Found on Hainan Island (off south-eastern China)
* *P. j. pattani*  - Deignan, 1948: Found from southern Myanmar and northern Malay Peninsula through Thailand and southern Indochina

## बिबरन
The red-whiskered bulbul is about  in length. It has brown upper-parts and whitish underparts with buff flanks and a dark spur running onto the breast at shoulder level. It has a tall pointed black crest, red face patch and thin black moustachial line. The tail is long and brown with white terminal feather tips, but the vent area is red. Juveniles lack the red patch behind the eye, and the vent area is rufous-orange.

The loud and evocative call is a sharp *kink-a-joo* (also transcribed as *pettigrew* or *kick-pettigrew* or *pleased to meet you*) and the song is a scolding chatter. They are more often heard than seen, but will often perch conspicuously especially in the mornings when they call from the tops of trees. The life span is about 11&nbsp;years.

## संदर्भ

## बाहरी कड़ी

*Red-whiskered_bulbul on the Internet Bird Collection
*Mangoverde 
*ageing and sexing

श्रेणी:बुलबुल
श्रेणी:भारत के चिरई
श्रेणी:एशिया के चिरई
कोरोनावायरस

**कोरोना वायरस** () वायरस सभ के एगो समूह हवे जे मैमल आ चिरई सभ के प्रभावित करे लें। एह वायरस परिवार में बहुत सारा वायरस सामिल बाड़ें आ इनहन के ज़ूटॉनिक कहल जाला काहें से कि ई जानवरन आ आदमिन में फइले लें। आदमिन में इनहना के इन्फेक्शन हो जाए पर साँस के सिस्टम परभावित होला। आम सर्दी-जोखाम से ले के घातक इन्फेक्शन तक हो सके ला। सार्स, मर्स आ कोविड-19 नियर घातक बेमारी इनहना के चलते देखल गइल बा। अउरी जानवर सभ में भी इनहन के इन्फेक्शन के अलग-अलग परभाव देखे के मिले ला जइसे कि मुर्गा सभ में एकरे चलते साँस के सिस्टम के ऊपरी हिस्सा परभावित होला जबकि गाइ-गोरू सभ में एकरे चलते डायरिया देखे के मिले ला।

## इहो देखल जाय
* 2019–20 कोरोनावायरस महामारी
* भारत में कोरोनावायरस महामारी
* कोविड-19

## संदर्भ

## बाहरी कड़ी
* कोरोनावायरस, बिस्व स्वास्थ संगठन (WHO) के वेबसाइट पर 

श्रेणी:वाइरस
श्रेणी:कोविड-19 महामारी
कैथी (बहुअर्थी)

**कैथी** शब्द के नीचे दिहल कई अरथ हो सके लें।

**[[कैथी]]** - उत्तर प्रदेश आ बिहार में प्रचलित एगो लिखाई के सिस्टम (लिपि) जवना में भोजपुरी लिखल जाय।

## गाँव
* कैथी, बनारस - बनारस जिला के बनारस तहसील में एगो गाँव।
* कैथी, सकलडीहा, चंदौली - चंदौली जिला के सकलडीहा तहसील में एगो गाँव।
* कैथी, शिवसागर, रोहतास - रोहतास जिला के शिवसागर ब्लॉक में एगो गाँव।
* कैथी, नासरीगंज, रोहतास - रोहतास जिला के नासरीगंज ब्लॉक में एगो गाँव।

## संदर्भ
कैरेबियाई हिंदुस्तानी

**कैरेबियाई हिंदुस्तानी** चाहे **कैरेबियन हिंदुस्तानी** एगो इंडो आर्यन परिवार के भाषा हवे जे इंडो-कैरेबियन लोग द्वारा बोलल जाले। ई भाषा मुख्य रूप से भोजपुरी पर आधारित हवे आ अवधी के परभाव लिहले हवे। भारतीय उपमहादीप में मजूरी खातिर आइल लोग एह भाषा के बोले। ई फिजी हिंदी आ मॉरिशस आ दक्खिन अफिरका में बोलल जाए वाली हिंदुस्तानी से संबंधित भाषा हवे जिनहन के उत्पत्ती भी एही तरीका से भइल हवे।

## संदर्भ

श्रेणी:इंडो-आर्यन भाषा
कोरोना

**कोरोना** चाहे **कॉरोना** (; यूनानी भाषा मूल  से उपजल लातीनी शब्द जेकर मतलब "मुकुट" होला) प्लाज्मा के आभामंडल हवे जे सुरुज आ अन्य तारा सभ के सभसे बाहरी सतह के ऊपर पावल जाला। सुरुज के कोरोना के बिस्तार एकरे सतह से कई लाख किलोमीटर तक अंतरिक्ष में बाटे। एकरा के सभसे आसानी से पूर्ण सुरुज गरहन के समय देखल जा सके ला, बाकी समय में एकरा के कोरोनोग्राफ के मदद से देखल जाला। 
 
स्पेक्ट्रोस्कोपी आधारित नापजोख ई साबित करे ला कि एह एरिया में भारी आयोनाइजेशन होखे ला आ एह प्लाज्मा के तापमान  बाटे जे सुरुज के सतह के तुलना में बहुते बेसी बा।

कोरोना से आवे वाली रौशनी मुख्य रूप से तीन किसिम के स्रोत से आवे ले। के-कोरोना (K-corona; K&nbsp;माने *kontinuierlich*, जर्मन में "लगातार" या "सतत") के उत्पत्ती सुरुज के रोशनी के द्वारा फ्री इलेक्ट्रान सभ के स्कैरिंग से होला; रिफ्लेक्ट होखे वाला फोटोस्फीयरिक एब्जार्प्शन लाइन सभ के एतना बेसी डाप्लर ब्राडनिंग हो जाला कि एह में कौनों एब्जार्पशन लाइन के चीन्हित ना कइल जा सके ला सभ एकलगातार स्पेक्ट्रम के रूप में देखलाई पड़े ला। एफ-कोरोना (F-corona (F&nbsp;इहाँ फ्राउनहॉफर खातिर हवे) के निर्माण सुरुज के किरन सभ के धूर के कन सभ से लड़ के छितरा जाए से होला आ एह में फ्राउनहॉफर एब्जार्प्शन लाइन देखलाई पड़ें लीं जे सुरुज के मूल प्रकाश में होखे लीं; ई एफ-कोरोना के बिस्तार सुरुज से बहुत बेसी इलांगेशन एंगल पर होला आ एकरा के जूडीक लाइट कहल जाला। ई-कोरोना (E-corona, E माने एमिशन) के निर्माण अइसन स्पेक्ट्रल एमिशन लाइन सब से बने ला जे कोरोना के प्लाज्मा में मौजूद आयन सभ द्वारा बने लीं; एह में बिस्तार वाली एमिशन लाइन देखलाई पड़े के कारन ई कोरोना के कंपोजीशन के बारे में जानकारी एकट्ठा करे में मददगार होला।

## संदर्भ

श्रेणी:खगोलिकी
रोगकारी

जीव बिज्ञान में इस्तेमाल होखे वाला बिस्तृत अरथ में **रोगकारी** (, *पैथोजेन*) अइसन कौनो भी चीज होला जे बेमारी (रोग) पैदा कर सकत होखे। इनहन के इन्फेक्शन एजेंट भी कहल जाला आ कीटाणु (जर्म) भी कहल जाला।

पैथोजेन शब्द के इस्तेमाल 1880 से शुरू भइल आ अइसन सूछ्मजीव सभ खाती एकर प्रयोग होखे जे दुसरे जीव के शरीर में घुस के ओकरा के बेमार कइ दें। एह में बैक्टीरिया, वायरस, प्रोटोजोआ, फंगस वगैरह सभ सामिल बाड़ें।

श्रेणी:जीव बिज्ञान
यूरी गगारिन

**यूरी अलेक्सेयेविच गगारिन** (9 मार्च 1934 – 27 मार्च 1968) सोवियत एयर फोर्स के पायलट आ अंतरिक्षयात्री रहलें जे बाहरी अंतरिक्ष में जात्रा करे वाला पहिला ब्यक्ति बनलें; इनके अंतरिक्ष कैप्सूल जेकर नाँव वोस्टोक 1 रहल जे 12 अप्रैल 1961 के पृथिवी के चारों ओर आपन पहिला चक्कर पूरा कइलस। गगारिन अपना एह उपलब्धी के चलते अंतर्राष्ट्रीय सेलिब्रिटी बन गइलें आ उनके "हीरो ऑफ़ दि सोवियत यूनियन" के अवार्ड दिहल गइल। 1967 में ई सोयुज 1 के बैकप दल के हिस्सा रहलें आ ई यान के दुर्घटना भ गइल जेकरा चलते सोवियत रूस के प्रशासक लोग इनके अंतरिक्ष जात्रा पर जाए से रोक दिहल जवना से कि अइसन जानल-मानल ब्यक्ति के कौनों दुर्घटना में मौत न हो जाय। हालाँकि, अगिला साल एगो मिग 15 हवाई जहाज के उड़ान के दौरान इनकर निधन भ गइल।

गगारिन के ई फोटो जुलाई 1961 में एगो कांफ्रेंस में लिहल गइल रहे जब ऊ फिनलैंड के दौरा पर रहलें, अपने अंतरिक्ष जात्रा के लगभग तीन महीना बाद।


File:The Soviet Union 1964 CPA 3014 stamp (Space Exploration. Gagarin and Vostok 1).jpg|
File:1976 4569.jpg|
File:Stamp of Azerbaijan 595.jpg|
File:RR5514-0005R 10 рублей биметалл 2001 40 лет полета Гагарина реверс.png|
File:RR5714-0010R.png|
File:RR5220-0010R.png|
File:Stamp 2011 Gagarin (1).JPG|
File:2011. Stamp of Belarus 07-2011-03-28-m.jpg|


## संदर्भ

श्रेणी:सोवियत रूस के लोग
श्रेणी:1934 में जनम
श्रेणी:1968 में निधन
श्रेणी:अंतरिक्षयात्री
शिवमूर्ति

**शिवमूर्ति** (जनम 11 मार्च 1950) हिंदी भाषा के एगो कहानीकार आ उपन्यासकार बाड़ें। उत्तर प्रदेश के सुल्तानपुर जिला के कुरंग गाँव में जनमल शिवमूर्ति के सुरुआती पढ़ाई गाँवे में भइल। त्रिशूल, तर्पण, आखिरी छलाँग इनके परसिद्ध उपन्यास बाड़ें आ इनके लिखल कहानी सभ में कसाईबाड़ा, तिरिया चरित्तर  आ भरतनाट्यम के खास पहिचान मिलल। केशर कस्तूरी आ कुच्ची का क़ानून इनके कहानी संग्रह बाड़ें। शिवमूर्ति के रचना सभ दलित, स्त्री आ गाँव के वंचित लोगन के कहानी कहें लीं।

## संदर्भ

## बाहरी कड़ी
* शिवमूर्ति का रचना संसार. राजकमल ब्लॉग पर।
* शिवमूर्ति. हिंदी समय पर।
* शिवमूर्ति. हिन्दवी.कॉम पर।

श्रेणी:जियत लोग
श्रेणी:1950 में जनम
श्रेणी:हिंदी-भाषा के लेखक
श्रेणी:हिंदी-भाषा के उपन्यासकार
भूलेख

**भूलेख** () जमीन के मलिकाई के हक संबंधी दस्तावेज होखे लें। अधिकतर जगहन पर जमीन के रेकार्ड तक पहुँच बनावे वाला डिजिटल पोर्टल सभ के भूलेख नाँव दिहल गइल बाटे। मुख्य रूप से ई गाँव के खसरा आ खतौनी सभ के ऑनलाइन देखे आ आपन रेकार्ड डाउनलोड करे के कामे आवे लें। एह पोर्टल सभ के सुबिधा के बा लोगन के अब अपना जमीन के रेकार्ड देखे, हासिल करे खाती लेखपाल के लगे ना जाए के पड़े ला आ लोग कौनों जन सेवा केंद्र से ई रेकार्ड डाउनलोड क सके ला।

भूलेख शब्द दू गो शब्दन के जोड़ हवे: 'भू' माने जमीन, आ 'लेख' माने लिखल दस्तावेज भा रेकार्ड। लेख शब्द 'अभिलेख' के छोट कइल रूप हवे।

## बिगहवाह
डिजिटल होखे से पहिले, जमीन के दस्तावेज मैनुअल तरीका से रखल जायँ। इनहन के हासिल करे खातिर संबंधित बिभाग में अर्जी देवे के पड़े आ ई समय लेवे वाला काम रहल। 
भारत सरकार द्वारा 2008 में *नेशनल लैंड रेकार्ड्स मॉडर्नाइजेशन प्रोग्राम* (NLRMP) शुरू कइल गइल जेकर मकसद जमीन के रेकार्ड सभ के डिजिटल बनावल आ उनहन के आधुनिकीकरण कइल रहे। बाद में एह प्रोग्राम के *डिजिटल इंडिया लैंड रेकार्ड मॉडर्नाइजेशन प्रोग्राम* (DILRMP) के नाँव से जानल गइल। ज्यादातर राज्यन के जमीन रेकार्ड एही ब्यवस्था के तहत सभका के आसानी से उपलब्ध करावल जा रहल बाने।

उदाहरण खातिर उत्तर प्रदेश में भूलेख के सुरुआत 2 मई 2016 भूलेख पोर्टल के रूप में कइल गइल। एही तरीका से दिल्ली राज्य में एकरा के 'इंद्रप्रस्थ भू-लेख' के नाँव दिहल गइल बाटे। छत्तीसगढ़ भूमि नक्शा खसरा जाँच करने के लिए सरकार की वेबसाइट भुइयाँ का इस्तेमाल किया जाता है। 

## इहो देखल जाय
* खसरा आ खतौनी
* शजरा
* बाँगर आ खादर

## संदर्भ

## बाहरी कड़ी

* Bhulekh  , उत्तर प्रदेश भुलेख पोर्टल की और अधिक जानकारी
* भारत सरकार के ई सर्विस, सगरी राज्यन के लोकल वेबसाइट ले एहिजे से चहुँपल जा सके ला
* India - Land administration modernization, बिस्व बैंक के एगो रपट

श्रेणी:जमीन उपयोग
श्रेणी:दस्तावेज
मूँगा

**मूँगा** चाहे **मूंगा** एगो समुद्री जीव हवे। ई जीव इनवर्टीब्रेट, माने कि बिना रीढ़ के हड्डी वाला होलें आ जीव बिज्ञान के बर्गीकरण में इनहन के *सिंडारिया* संघ के *एंथोजोआ* वर्ग में रखल जाला। इनहन के अंग्रेजी में *कोरल* कहल जाला आ ई जीव झुंड में निवास करे लें जहाँ पूरा झुंड के *कोरल कॉलोनी* आ एक ठो जीव के *कोरल पॉलिप* कहल जाला। इनहन के मौत के बाद बाकी बचल अंग एकट्ठा होखत जाला आ चट्टान बनावे ला जेकरा के कोरल रीफ़ (मूँगा के चट्टान) कहल जाला।

## संदर्भ

## बाहरी कड़ी

श्रेणी:मूँगा के चट्टान
श्रेणी:समुंद्री जीव
मूँगा (रतन)

**मूँगा** चाहे **मूंगा** एक किसिम के समुंद्री जीव मूँगा के एगो खास जाति सभ के खोल के बनल चट्टानी चीज हवे जे लाल, गुलाबी भा सफ़ेद रंग के मजबूत पाथर नियर होला आ एकर इस्तेमाल बिबिध किसिम के गहना बनावे, अंगुठी में रतन के रूप में पहिरे में कइल जाला। हिंदू ज्योतिष में एकरा के मंगल ग्रह के रतन मानल जाला आ मंगल के मजबूती देवे खाती पहिरल जाला या दान कइल जाला।
महामारी

**महामारी** (pandemic, *पैनडेमिक*) कौनों रोग बेमारी के कारन फइले वाली मरी (एपिडेमिक) होला जे बहुत बड़ इलाका में बिस्तार ले ले; एक्के साथे कई महादीप सभ के इलाका चाहे फिर पूरा दुनिया भर में मरी फइल जाय। बहुतन रोग-बेमारी अइसनो होलें जिनहना के बिस्तार पूरा दुनिया में भा बहुत बड़ इलाका में लगातार, निश्चित गति से लंबा समय ले या हमेशा बनल रह सकेला जेह में लोग बेमार पड़त रहे आ ठीक होखत जाय बाकी मामिला कंट्रोल से बहरें न होखे तब अइसन बेमारी सभ के *एंडेमिक* कहल जाला आ ई महामारी में ना गिनल जालीं। आमतौर पर सीजनल बदलाव के कारन होखे वाला जोखाम-बोखार के भी महामारी ना मानल जाला। इतिहास में महामारी फइले के कई उदाहरन देखल मिले लें, छोटकी माता के प्रकोप कई बेर बहुत बड़ इलाका सभ में फइल चुकल बा; 14वीं सदी में फइलल "ब्लैक डेथ" के भी अइसने इतिहासी महामारी में गिनल जाला। हाल के इतिहास के बीतल कुछ महामारी सभ में 1918 के जोखाम महामारी (स्पैनिश फ्लू) आ 2009 के जोखाम महामारी (एच1एन1) गिनावल जा सके लें। वर्तमान में जारी महामारी सभ में एचआइवी/एड्स इन्फेक्शन आ 2019–20 कोरोनावायरस महामारी बा।

## संदर्भ

## बाहरी कड़ी
* What is a pandemic?, WHO
* The classical definition of a pandemic is not elusive , Heath Kelly, Bulletin of the World Health Organization 2011, WHO